

Izlazi prema potrebi Broj 8 Godina LV. Karlovac 05. svibnja 2022.

**GRADONAČELNIK**

**GRADA KARLOVCA str.**

117. ODLUKA o izmjeni i dopuni Odluke o utvrđivanju mjerila za

sufinanciranje djelatnosti dadilja na području grada Karlovca 1037.

118. ODLUKA o razrješenju zapovjednika Javne vatrogasne postrojbe

Grada Karlovca radi isteka mandata 1038.

119. ODLUKA o imenovanju zapovjednika Javne vatrogasne postrojbe

Grada Karlovca 1038.

120. ODLUKA o utvrđivanju koeficijenta za obračun naknade zbog blizine

odlagališta otpada Ilovac 1039.

121. ODLUKA o prvoj preraspodjeli sredstava u Proračunu Grada Karlovca

za 2022. godinu 1039.

**GRADONAČELNIK**

**GRADA KARLOVCA**

**117.**

Na temelju članka 37. stavka 1., Zakona o dadiljama („Narodne novine“ broj 37/13, 98/19) i članka 44. i 98. Statuta Grada Karlovca-Potpuni tekst („Glasnik Grada Karlovca“ broj 9/21), gradonačelnik Grada Karlovca donio je dana 8.4.2022.

**ODLUKU**

**o izmjeni i dopuni Odluke o utvrđivanju mjerila za sufinanciranje**

**djelatnosti dadilja na području grada Karlovca**

**Članak 1.**

Članak 4. Odluke o utvrđivanju mjerila za sufinanciranje djelatnosti dadilja na području grada Karlovca (Glasnik Grada Karlovca 2/2022), u daljnjem tekstu Odluka, mijenja se i glasi.

Pravo na sufinanciranje troškova čuvanja, brige i skrbi o djeci ostvaruje se pod sljedećim uvjetima:

- da dijete i oba roditelja/skrbnika imaju prebivalište na području grada Karlovca ili da dijete i oba roditelja koji imaju status stranca u Republici Hrvatskoj imaju boravište na području grada Karlovca.

- da su oba roditelja/skrbnika djeteta zaposlena ili su na redovitom školovanju.

**Članak 2.**

Članak 5. Odluke mijenja se i glasi:

U svrhu ostvarivanja prava na sufinanciranje djelatnosti dadilja na području grada Karlovca, potrebno, obrtnik mora dostaviti sljedeće:

1. Rješenje nadležnog tijela o ispunjavanju uvjeta za obavljanje djelatnosti dadilje,

2. Preslike ugovora sklopljenih sa zakonskim zastupnicima (roditeljima ili skrbnicima) djece kojoj pružaju usluge,

3. Dokaze o prebivalištu djece na području grada Karlovca,

4. Dokaze o prebivalištu roditelja na području grada Karlovca s kojima dijete živi u zajedničkom kućanstvu,

5. Dokaze o boravištu (privremeni boravak) na području grada Karlovca za djecu i roditelje koji imaju status stranaca u Republici Hrvatskoj.

6. Dokaz o zaposlenju roditelja/skrbnika djeteta.

**Članak 3.**

Ostale odredbe Odluke ostaju na snazi.

**Članak 4.**

Ova Odluka primjenjuje se od 1. travnja 2022. godine i objavit će se u Glasniku Grada Karlovca.

GRADONAČELNIK

KLASA: 024-01/22-01/02

URBROJ: 2133/01-08-01/02-22-2

Karlovac, 8.4.2022.

GRADONAČELNIK

Damir Mandić, dipl.teol., v.r.

**118.**

Na temelju članka 34. stavka 2. Zakona o vatrogastvu («Narodne novine», broj 125/19.) i članka 44. **Statuta Grada Karlovca** („Glasnik Grada Karlovca“, broj 9/21. - potpuni tekst). godine Gradonačelnik Grada Karlovca dana 28. travnja 2022 donosi

**ODLUKU**

**o razrješenju zapovjednika Javne vatrogasne postrojbe Grada Karlovca radi isteka mandata**

I.

Miroslav Rade struč.spec.ing.sec iz Karlovca, Petrinjska 20, Karlovac, OIB 22075242688, razrješuje se dužnosti zapovjednika Javne vatrogasne postrojbe Grada Karlovca radi isteka mandata sa danom 1. svibnja 2022. godine.

II.

Ova Odluka stupa na snagu danom donošenja i objaviti će se u Glasniku Grada Karlovca.

GRADONAČELNIK

KLASA: 024-02/22-01/76

URBROJ: 2133/01-03-01/03-22-01

Karlovac, 28. travnja 2022

GRADONAČELNIK

Damir Mandić, dipl.teol., v.r.

**119.**

Na temelju članka 34. stavka 2. Zakona o vatrogastvu («Narodne novine», broj 125/19.) i članka 44. **Statuta Grada Karlovca** („Glasnik Grada Karlovca“ broj 9/21. - potpuni tekst) Gradonačelnik Grada Karlovca dana 28. travnja 2022. godine donosi

**ODLUKU**

**o imenovanju zapovjednika Javne vatrogasne postrojbe Grada Karlovca**

I.

Za zapovjednika Javne vatrogasne postrojbe Grada Karlovca imenuje se Miroslav Rade struč.spec.ing.sec., Petrinjska 20, Karlovac, OIB 22075242688 na mandat od pet godina počevši od 1. svibnja 2022. godine.

II.

Ova Odluka stupa na snagu danom donošenja i objaviti će se u Glasniku Grada Karlovca.

GRADONAČELNIK

KLASA: 024-02/22-01/76

URBROJ: 2133/01-03-01/03-22-02

Karlovac, 28. travnja 2022.

GRADONAČELNIK

Damir Mandić, dipl.teol., v.r.

**120.**

Na temelju članka 102. stavka 7. i Dodatka V. Zakona o gospodarenju otpadom („Narodne novine“ br. 84/2021) te članaka 44. i 98. Statuta Grada Karlovca („Glasnik Grada Karlovca“ br. 9/2021 – potpuni tekst) gradonačelnik Grada Karlovca donosi sljedeću

**ODLUKU**

**o utvrđivanju koeficijenta za obračun naknade zbog blizine odlagališta otpada Ilovac**

**I**

Za obračun naknade vlasnicima postojećih stambenih, odnosno stambeno-poslovnih građevina zbog blizine odlagališta komunalnog otpada Ilovac u Karlovcu utvrđuje se koeficijent u iznosu od 0,05.

**II**

Pravo na novčanu naknadu zbog blizine odlagališta, sukladno članku 102. stavku 1. Zakona o gospodarenju otpadom, ima vlasnik postojeće stambene, odnosno stambeno-poslovne građevine u kojoj ima prebivalište i koja se nalazi na udaljenosti do 500 metara mjereno od vršne točke katastarske čestice na kojoj se nalazi odlagalište do vršne točke katastarske čestice na kojoj s nalazi stambena, odnosno stambeno-poslovna građevina, uz uvjet da je vlasništvo nad nekretninom stekao prije početka građenja te građevine za odlaganje otpada.

**III**

Ova Odluka stupa na snagu osmog dana od dana objave u „Glasniku Grada Karlovca“.

GRADONAČELNIK

KLASA: 351-06/22-01/01

URBROJ: 2133/01-06/02-22-4

Karlovac, 2. svibnja 2022.

GRADONAČELNIK

Damir Mandić, dipl.teol., v.r.

**121.**

Na temelju članka 60. Zakona o proračunu (Narodne novine, br. 144/21) i članka 44. Statuta Grada Karlovca (Glasnik Grada Karlovca, br. 9/21- potpuni tekst) te članka 24. Odluke o izvršavanju proračuna Grada Karlovca za 2022. godinu (Glasnik Grada Karlovca, br. 22/21.) Gradonačelnik Grada Karlovca donio je dana 02. svibnja 2022. godine

**O D L U K A**

**o prvoj preraspodjeli sredstava u**

**Proračunu Grada Karlovca za 2022. godinu**

**I**

U proračunu Grada Karlovca za 2022. godinu vrši se prva preraspodjela sredstava na proračunskim stavkama prema specifikaciji u prilogu koja je sastavni dio ove Odluke

**II**

Ova Odluka je sastavni dio Proračuna Grada Karlovca za 2022. godinu.

**III**

Ova Odluka stupa na snagu danom objave u „Glasniku“ Grada Karlovca, a primjenjuje se od 01.01.2022. godine.

GRADONAČELNIK

KLASA: 400-06/22-01/02

URBROJ:2133/01-04-01/03/22-1

Karlovac, 02. svibnja 2022.

GRADONAČELNIK

Damir Mandić, dipl.teol., v.r.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Prva preraspodjela Proračuna Grada Karlovca za 2022. godinu** | | | | | | | | | |  |
|  |  |  |  |  |  |  |  |  |  |  |
| UO ili PK | Program (oznaka i naziv) | Projekt / Aktivnost (oznaka i naziv) | Izvor prihoda | Pozicija | Konto | Naziv pozicije | Plan | Povećanje /smanjenje | Novi plan | Indeks povećanja/ smanjenja |
| UO za komunalno gospodarstvo | 3008 Građenje komunalne infrastrukture | K300013 Asfaltiranje makadam prometnice Popović Brdo 010 | 9.B. V.P. iz prethodne godine - komunalna naknada | R0407 | 451 | Dodatna ulaganja na građevinskim objektima | 275.000 | 43.078 | 318.078 | 15,66% |
| UO za komunalno gospodarstvo | 3008 Građenje komunalne infrastrukture | K300059 Asfaltiranje makadam prometnice Tuškani 005 | 9.B. V.P. iz prethodne godine - komunalna naknada | R0408 | 451 | Dodatna ulaganja na građevinskim objektima | 350.000 | -17.500 | 332.500 | -5,00% |
| UO za komunalno gospodarstvo | 3008 Građenje komunalne infrastrukture | K300060 Asfaltiranje makadam prometnice Seljani 003 | 9.B. V.P. iz prethodne godine - komunalna naknada | R0410 | 451 | Dodatna ulaganja na građevinskim objektima | 313.000 | -9.145 | 557.000 | -2,92% |
| UO za komunalno gospodarstvo | 3000 Održavanje komunalne infrastrukture | A300005 Javna rasvjeta - energija i održavanje | 9.B. V.P. iz prethodne godine - komunalna naknada | R0356-1 | 322 | Energija - javna rasvjeta | 328.676 | -16.433 | 312.243 | -5,00% |
| UO za komunalno gospodarstvo | 3008 Građenje komunalne infrastrukture | K300009 Asfaltiranje makadam prometnice Rečička 005 | 4.1. Komunalna naknada | R0405 | 451 | Dodatna ulaganja na građevinskim objektima | 60.000 | 23.000 | 83.000 | 38,33% |
| UO za komunalno gospodarstvo | 3000 Održavanje komunalne infrastrukture | A300007 Održavanje nerazvrstanih cesta | 4.1. Komunalna naknada | R0361 | 323 | Usluge tekućeg i investicijskog održavanja nerazvrstanih cesta | 10.000.000 | -23.000 | 9.977.000 | -0,23% |

GLASNIK GRADA KARLOVCA - službeni list Grada Karlovca

Glavni i odgovorni urednik : Vlatko Kovačić ,mag. iur., viši savjetnik za pravne poslove i poslove gradonačelnika, Banjavčićeva 9 , Karlovac; tel. 047/628-105

Tehnička priprema: Ured gradonačelnika